ભાજપના શાસનમાં કેન્દ્ર સરકાર દ્વારા ખેતપેદાશોના પોષણક્ષમ ભાવ ના આપીને ખેડૂતોનું શોષણ કરવામાં આવી રહ્યું છે, ત્યારે આણંદ જિલ્લા કોંગ્રેસ સમિતી દ્વારા કોંગ્રેસ પ્રદેશ પ્રમુખ અમિત ચાવડા સહિત ધારાસભ્યોની ઉપસ્થિતિમાં રવિવારે સવારના આસોદર ખાતે ધરણાંનો કાર્યક્રમ યોજીને રસ્તા વચ્ચે બેસી જતાં ચક્કાજામ થઇ ગયો હતો. ‘ખેડૂતોના દેવા માફ કરો નહીંતર ભાજપને સાફ કરો’ નો સૂત્રોચ્ચાર કરવામાં આવ્યો હતો. કોંગ્રેસ પ્રદેશ પ્રમુખ અમિત ચાવડાની પોલીસ દ્વારા અટકાયત કરાતા કાર્યકરોએ હોબાળો મચાવ્યો હતો.